**Cornelius Efraim (*Eric*) Hallström** (født 22. november 1893 i Adolf Fredriks församling i Stockholm, død 17. juni 1946 i Danderyds församling, var en svensk kunstmalere og grafiker som tilhørte gruppen Färg och Form.

Eric Hallström var sønn til kunstneren Carl Axel Thure Hallström. Faren hadde opprinnelig arbeidet som litograf i Norrköping, men flyttet seinere til Stockholm der han etter en tids kunststudier i Tyskland gikk over til at arbeidet som landskapsmaler. Carl Axel Thure Hallström var dypt religiøs, noe som Eric Hallström under sin ungdom kom til å ta avstand fra. Eric Hallström gikk i lære og arbeidet sammen med sin far. Han studerte ved Tekniska skolan i Stockholm 1909–1910 og Wilhelmsons målarskola, Stockholm i 1912. I 1913 viste det første innflytelse fra naivismen i hans malerier, men i de følgende årene ble han første og fremste influert av maleriet innen Konstnärsförbundet. Under den første verdenskrigen ble Hallström også influert av kubismen.

I 1917 fikk han og maleren Gideon Börje kontakt med den italienske futuristen og kunsthandleren Arturo Ciacelli som var bosatt i Stockholm. Året etter stilte begge ut sine verk hos Ciacellis konstgalleri på Strandvägen.

Eric Hallström regnes til en av de fremste representantene for naivismen i Sverige i 1910- og 1920-årene. I 1930- og 1940-årene ble hans kunst preget, under gjensidig påvirkning blant annet av Albin Amelin og Sven Erixson ("X:et") av vitalisme, en ekspresjonistisk naturalisme.

Han malte landskap, elvemotiv fra Norrland, men for det meste motiv fra Stockholms gater, figurmalerier og interiører. Mange av hans beste verk ble laget i 1910-årene da motivene ble hentet fra Rörstrands Porslinsfabrik, Hagaparken og Karlbergs slott. Tiden rundt 1917 hører til den aller fremste perioden i Hallströms oeuvre, da verkene *På ön*, *Den ryske miljonären* og *Karlbergs ridbana* ble laget.

Hallström er representert i mange kunstmuseer i Sverige, blant annet Göteborgs konstmuseum, Moderna Museet, Norrköpings konstmuseum, Kalmar konstmuseum. og Malmö museum. Han är begravd på Danderyds kirkegård.

Referanser
----------

1. 1 2 3 4 5   Svenskt biografiskt lexikon, «C Efraim (Eric) Hallström», Svensk biografisk leksikon-ID 12446[Hentet fra Wikidata]
2. 1 2   RKDartists, «Eric Hallström», RKD kunstner-ID 35536[Hentet fra Wikidata]
3. 1 2   Hallström, Eric[Hentet fra Wikidata]
4. 1 2   Brockhaus Enzyklopädie, oppført som Eric Cornelius Hallström, Brockhaus Online-Enzyklopädie-id hallström-eric-cornelius, besøkt 9. oktober 2017[Hentet fra Wikidata]
5. 1 2   Swedish Census 1900, oppført som Efraim Kornelius, f. 1893 i Adolf Fredrik Stockholms stad, sok.riksarkivet.se, besøkt 19. desember 2019[Hentet fra Wikidata]
6. ↑   FinnGraven.se, www.finngraven.se, oppført som Kornelius Efraim Eric Hallström, besøkt 3. november 2020[Hentet fra Wikidata]
7. ↑  Nils Lindgren: (sv) C Efraim (Eric) Hallström i *Svenskt biografiskt lexikon* (1969-1971)
8. ↑  Göteborgs konstmuseum
9. ↑  Moderna museet
10. ↑  *Norrköpings konstmuseum : katalog*. Norrköpings konstmuseum. ISBN 91-88244-22-9.
11. ↑  Kalmar konstmuseum
12. ↑  Malmö museum

|  |  |
| --- | --- |
| Oppslagsverk/autoritetsdata | Store norske leksikon **·** Svenskt biografiskt lexikon **·** Brockhaus Enzyklopädie **·** Deutsche Biographie **·** Nationalencyklopedin **·** VIAF **·** GND **·** ISNI **·** LIBRIS **·** SUDOC **·** ULAN **·** KulturNav
 |